钦定古今图书集成/明伦汇编/氏族典/第088卷 > 卢知猷
## 钦定古今图书集成/明伦汇编/氏族典/第088卷 > 卢知猷

按《唐书卢简辞传》：“简辞子知猷，字子谟，中进士第，登
宏辞，补秘书省正字。萧邺镇荆南，剑南再辟掌书记，
入迁右补阙，出为饶州刺史，以政最闻，累迁中书舍
人。朱玫乱，避难不出。僖宗还京，召拜工部侍郎、史馆
修撰，历太常卿、户部尚书，至太子太师。昭宗为刘季
述所幽，感愤卒，赠太尉。知猷器量浑厚，世推为长者。”
善书，有楷法，文辞赡丽。子文度，亦贵显。